open-index/open-wikipedia-markdown huggingface dataset:
Fuscher Ache

**Fuscher Ache** on jõgi Austria Salzburgi liidumaal, Salzachi parempoolne lisajõgi.

Fuscher Ache saab alguse Alam-Pinzgaus Kaefertalbachi ja Traunerbachi ühinemisel Fuscher Törli lähedal kõrgusel u. 2500 m. See voolab lõunast põhja läbi samanimelise oru, läbides väikese Fusch an der Großglocknerstraße küla. See varustab küla joogiveehoidlat, vee kvaliteet on väga hea. Jões elavad kalad nagu meriforell, harjus ja paalia. U. 28 km järel suubub see Bruck an der Großglocknerstraße juures Salzachisse.
Kaunitar ja koletis (täpsustus)

"**Kaunitar ja koletis**" võib olla:

* Kaunitar ja koletis, muinasjutt
* Kaunitar ja koletis (film 1946), Prantsusmaa 1946. aasta film
* Kaunitar ja koletis (film 1991), joonisfilm
* Kaunitar ja koletis (film 2017), USA 2017. aasta film
Tiltagals

**Tiltagals** (ka **Tiltagols**, latgali keeles *Tyltagols*) on küla (*mazciems*) Lätis Madona piirkonnas Murmastiene vallas. 

Küla asub valla lõunaosas. Tiltagals jääb valla keskusest Murmastienest 6,3, Varakļānist 11,9 ning Riiast 202,9 kilomeetri kaugusele. Sinna jääb Tiltagalsi bussipeatus.  Asula jääb osaliselt Teiči looduskaitseala kaitsevööndisse.  

Aastal 1897 oli Tiltagals katoliiklaste küla. Aastail 2009–2021 kuulus küla Varakļāni piirkonda.

## Elanike arv


* 74 (1897)
* 173 (1970)
* 130 (1979)

* 88 (1989)
* 60 (2000)
* 25 (2009)


## Viited
Inčārnieki

**Inčārnieki** on küla (*mazciems*) Lätis Madona piirkonnas Murmastiene vallas. 

Küla asub valla keskosas Inčāre kraavi kaldal. Inčārnieki jääb valla keskusest Murmastienest 4,7, Varakļānist 17.6 ning Riiast 208,6 kilomeetri kaugusele. Sinna jääb Inčārnieki bussipeatus.

Aastal 1897 oli seal katoliiklaste küla. Aastail 2009–2021 kuulus küla Varakļāni piirkonda.

## Elanike arv


* 101 (1897)
* 49 (1989)

* 75 (2004)
* 57 (2008)


## Viited
Zepi

**Zepi** on küla (*mazciems*) Lätis Madona piirkonnas Murmastiene vallas. 

Küla asub valla keskosas. Zepi jääb valla keskusest Murmastienest 3, Varakļānist 15,9 ning Riiast 206,9 kilomeetri kaugusele.

Aastal 1897 oli seal katoliiklaste küla, kus oli 53 elanikku. Aastal 2009 oli külas 18 elanikku. Aastail 2009–2021 kuulus küla Varakļāni piirkonda.

## Viited
Karolīna

**Karolīna** on küla (*mazciems*) Lätis Madona piirkonnas Murmastiene vallas. 

Küla asub valla keskosas. Karolīna jääb valla keskusest Murmastienest 1,1, Varakļānist 16,3 ning Riiast 207,3 kilomeetri kaugusele. Asula jääb osaliselt Teiči looduskaitseala kaitsevööndisse.

Aastal 2009 oli külas 10 elanikku. Aastail 2009–2021 kuulus küla Varakļāni piirkonda.

## Viited
Ciro Immobile

**Ciro Immobile** (sündinud 20. veebruaril 1990 Torre Annunziatas) on Itaalia jalgpallur, kes mängib ründajana Itaalia kõrgliiga klubis Rooma Lazio ja Itaalia jalgpallikoondises.

Aastatel 2002–2008 kuulus ta Sorrento noorteakadeemiasse. Seejärel liitus ta Torino Juventusega. Juventusest mängis ta hooajal 2010–11 laenul Itaalia esiliiga klubides Siena ja Grosseto ning hooajal 2011–12 Pescaras. Hooajal 2011–12 oli Immobile 28 väravaga Itaalia esiliiga suurim väravakütt. Hooajal 2011–12 valiti ta koos meeskonnakaaslaste Lorenzo Insigne ja Marco Verratti Itaalia esiliiga hooaja parimateks mängijateks.

Hooajal 2012–13 mängis ta Itaalia kõrgliiga klubis Genoas ja hooajal 2013–14 Torinos. Hooajal 2013–14 lõi ta Itaalia kõrgliigas 22 väravat ja oli sellega liiga suurim väravakütt.

2014. aasta juunis liitus ta Saksamaa kõrgliiga klubiga Dortmundi Borussia. Hooajal 2014–15 lõi ta kokku kümme väravat, sh kolm väravat Saksamaa kõrgliigas. Hooajal 2015–16 mängis ta laenul Hispaania kõrgliiga klubis Sevilla ja lisaks taas Torinos.

2016. aasta juulis sõlmis Immobile lepingu Rooma Lazioga. Alates hooajast 2016–17 on ta kuuel hooajal järjest löönud Itaalia kõrgliigas vähemalt 15 väravat. Kõige silmapaistvamad on olnud hooajad 2017–18 ja 2019–20, mil ta lõi vastavalt 29 ja 36 väravat. Mõlemal hooajal oli ta liigas suurim väravakütt (hooajal 2017–18 koos Mauro Icardiga). Hooajal 2019–20 pälvis Immobile lisaks Euroopa Kuldsaapa auhinna. Hooajal 2019–20 realiseeris ta Itaalia kõrgliigas 14 penaltit, mis on Itaalia kõrgliiga ühe hooaja rekord. Hooajal 2021/22 oli Immobile neljandat korda oma karjääri jooksul Itaalia kõrgliiga suurim väravakütt (27 väravat); samal hooajal valiti tal lisaks Itaalia kõrgliiga hooaja parimaks ründajaks.

2013. aastal võitis ta Itaalia kuni 21-aastaste koondisega Euroopa omavanuste meistrivõistlustel hõbemedali. Itaalia jalgpallikoondises tegi ta debüüdi 5. märtsil 2014 sõprusmängus Hispaania vastu. Koondisekarjääri esimese värava lõi ta sama aasta 4. septembril sõprusmängus Hollandi vastu. 2021. aastal tuli ta Itaalia koondisega Euroopa meistriks. Ta kuulus Itaalia koondisse ka 2014. aasta maailmameistrivõistlustel ja 2016. aasta Euroopa meistrivõistlustel.

2020. aastal valiti Immobile Itaalia aasta meessportlaseks.

## Saavutused
;Pescara
*Serie B: 2011–12
;Dortmundi Borussia
*DFL-Supercup: 2014
;Lazio
*Coppa Italia: 2018–19
*Supercoppa Italiana: 2017, 2019

## Välislingid
Răzvan Marin

**Răzvan Gabriel Marin** (sündinud 23. mail 1996 Bukarestis) on Rumeenia jalgpallur, kes mängib poolkaitsjana Itaalia kõrgliiga klubis Cagliari ja Rumeenia jalgpallikoondises.

Ta alustas profikarjääri Rumeenia klubis Viitorul Constanța, mille meeskonnas debüteeris Rumeenia kõrgliigas 2013. aastal.

Aastatel 2017–2019 mängis ta Belgia kõrgliiga klubis Standard Liège.

2019. aasta aprillis siirdus ta 12,5 miljoni euro eest Hollandi kõrgliiga klubisse Amsterdami Ajax, kellega sõlmis viieaastase lepingu. See oli Ajaxi hinnalt kolmas ost; Marinist sai hinnalt kolmas Rumeenia jalgpallur pärast Adrian Mutut ja Cristian Chivut.

2020. aasta augustis läks ta Ajaxist laenule Cagilarisse.

Rumeenia jalgpallikoondises tegi Marin debüüdi 8. oktoobril 2016 MM-i valikmängus Armeenia vastu ja lõi selles mängus ka koondisekarjääri esimese värava.

Tema isa Petre Marin on endine jalgpallur, kes kuulus ka Rumeenia koondisse.

## Saavutused
;Standard Liège
*Belgia karikas: 2017–18
*Belgia superkarikas: Teine koht 2018
;Ajax
*Johan Cruijff Schaal: 2019
Krościenko nad Dunajcem

**Krościenko nad Dunajcem** on küla Poolas Väike-Poola vojevoodkonnas Nowy Targi maakonnas, Krościenko nad Dunajcemi valla halduskeskus. Krościenko nad Dunajcem asub Dunajeci jõe ääres, Slovakkia piirist umbes 2,5 km kaugusel.

Krościenko nad Dunajcem sai linnaõigused 1348. aastal, kuid kaotas need 1934. aastal.

Krościenko nad Dunajcem on turismi- ja puhkekeskus. Seal asuvad mineraalveeallikad ja sanatoorium. Külas paiknevad lähedalasuva Pieniny rahvuspargi keskus ja muuseum.

## Viited
Alessio Cragno

**Alessio Cragno** (sündinud 28. juunil 1994 Fiesoles) on Itaalia jalgpallur, kes mängib väravavahina Itaalia kõrgliiga klubis Cagliari.

Ta alustas klubikarjääri Brescias, mille meeskonnas debüteeris ta Itaalia esiliigas 2012. aastal.

2014. aasta juulis siirdus ta Cagliarisse. Hooaegadel 2015–16 ja 2016–17 oli ta laenul Itaalia esiliiga klubides vastavalt Virtus Lancianos ja Beneventos. Hooajal 2016–17 aitas ta Beneventol Itaalia kõrgliigasse tõusta ja valiti hooaja lõpus Itaalia esiliiga hooaja parimaks mängijaks.

Itaalia jalgpallikoondises tegi Cragno debüüdi 7. oktoobril 2020 sõprusmängus Moldova vastu.
Venemaa kirikute loend

*Siin on loetletud [[Venemaa]] pühakojad ([[Kirikuhoone|kirikuhooned]]).*

## Leningradi oblasti kirikud
* Gattšina Pauluse katedraal
* Gattšina Püha Nikolai kirik
* Gubanitsõ kirik
* Jaanilinna Jumalaema Uinumise kirik
* Jaanilinna Püha Imetegija Nikolai kirik

## Moskva kirikud
* Päästja Kristuse katedraal

## Peterburi kirikud
*Iisaku katedraal
*Peterburi Jaani kirik
*Peterburi Peeter-Pauli saksa luteri kirik
*Peterburi Püha Maria kirik
*Peterburi Sankta Katarina kirik
*Püha Issidori kirik
*Püha Kolmainu katedraal

## Pihkva oblasti kirikud
* Kulje Püha Eelija kirik
* Laura Nikolai kirik
* Petseri Peetri kirik

## Vladimiri oblasti kirikud
* Jurjev-Polski Püha Georgi katedraal
* Kidekša Borissi ja Glebi kirik
* Suzdali Jumalaema Sündimise peakirik
* Vladimiri Jumalaema Uinumise peakirik
* Vladimiri Püha Dimitri peakirik

## Hävinud kirikud
* Kroonlinna Nikolause kirik
Tripoli omavalitsus

**Tripoli omavalitsus** on Liibüa 1. järgu haldusüksus (omavalitsus). See asub riigi loodenurgas Tripolitaanias.

Omavalitsuse halduskeskus on Tripoli.
Shefa provints

**Shefa provints** on provints Vanuatu keskosas, mis hõlmab Epi ja Efate ning Shepherdi saared, mille esitähtedest on moodustatud ka provintsi nimi (**Sh**epherd ja **Efa**te).

Provintsi keskus on riigi pealinn Port Vila.
João Pedro

**João Pedro Geraldino dos Santos Galvão** (sündinud 9. märtsil 1992 Ipatingas) on Brasiilia-Itaalia jalgpallur, kes mängib ründava poolkaitsjana Inglismaa esiliigaklubis Hull City.

Ta alustas klubikarjääri Brasiilia klubis Atlético Mineiro, mille põhimeeskonnas debüteeris ta Brasiilia kõrgliigas 2010. aastal.

2010. aasta augustis sõlmis ta lepingu Itaalia kõrgliigaklubiga Palermo. Hooaja 2010–11 esimeses pooles pääses ta Palermo meeskonnas väljakule neljas mängus, sh vaid ühes Itaalia kõrgliiga mängus. 2011. aasta jaanuaris läks ta laenule Portugali kõrgliigaklubisse Vitória Guimarães. Hooajal 2011–12	mängis ta Palermost laenul Uruguay kõrgliigaklubis Peñarol.

2012. aasta juulis naasis ta Brasiilia kõrgliigasse, sõlmides lepingu Santosega. 2013. aasta juulis siirdus ta Portugali kõrgliigaklubisse Estoril. Hooajal 2013–14 lõi ta Portugali kõrgliigas kaheksa väravat.

2014. aasta augustis sõlmis João Pedro lepingu Itaalia kõrgliigaklubiga Cagliari. Hooajal 2019–20 tegi ta oma parima hooaja Itaalia kõrgliigas, lüües 18 väravat. Hooaja 2020–21 alguses sai ta klubi meeskonna kapteniks. 2022. aastal langes Cagliari Itaalia kõrgliigast välja.

2022. aasta juulis sõlmis ta kolmeaastase lepingu Türgi kõrgliigaklubiga Fenerbahçe. 2023. aasta augustis läks ta üheks aastaks laenule Brasiilia kõrgliigaklubisse Grêmio.

2024. aasta septembris sõlmis ta üheaastase lepingu Hull Cityga võimalusega lepingut ühe aasta võrra pikendada.

2009. aastal tuli João Pedro Brasiilia kuni 17-aastaste koondisega Lõuna-Ameerika omavanuste meistriks. Samal aastal osales ta koondisega noorte maailmameistrivõistlustel, kus langeti välja juba alagrupiturniiril. 24. märtsil 2022 debüteeris ta MM-i valikmängus Põhja-Makedoonia vastu.

2017. aastal sai ta abielu kaudu Itaalia kodakondsuse.

## Saavutused
;Santos
*Recopa Sudamericana: 2012
;Cagliari
*Serie B: 2015–16
;Fenerbahçe
*Türgi karikas: 2022–23
;Grêmio
*Campeonato Gaúcho: 2024

## Viited
Alfred Duncan

**Joseph Alfred Duncan** (sündinud 10. märtsil 1993 Accras) on Ghana jalgpallur, kes mängib poolkaitsjana Itaalia kõrgliiga klubis Cagliari.

Kogu klubikarjääri jooksul on Duncan mänginud Itaalias. Ta alustas klubikarjääri Milano Internazionale, mille põhimeeskonnas debüteeris ta Itaalia kõrgliigas 2012. aasta augustis. Seejärel on ta mänginud kaks hooaega Livornos (2012–2014), ühe hooaja Sampdorias (2014–2015), viiel hooajal Sassuolos (2014–2020), 2020. aastal Fiorentinas ning alates 2021. aasta jaanuarist Cagliaris.

2013. aastal saavutas ta Ghana kuni 20-aastaste koondisega juunioride maailmameistrivõistlustel kolmanda koha. Ghana jalgpallikoondises tegi ta debüüdi 14. novembril 2012 mängus Roheneemesaarte vastu.
Alberto Botía

**Alberto Tomás Botía Rabasco** (sündinud 27. jaanuaril 1989 Alqueríases) on Hispaania jalgpallur, kes mängib keskkaitsjana Saudi Araabia kõrgliiga klubis Al Wehda.

Ta alustas klubikarjääri FC Barcelonas, millega liitus 2003. aastal. Aastatel 2006–2009 mängis ta Barcelona reservmeeskonnas Hispaania madalamates liigades. Klubi põhimeeskonnas debüteeris ta Hispaania kõrgliigas 30. mail 2009 mängus Deportivo de La Coruña vastu.

2009. aasta juulis läks ta laenule Hispaania kõrgliiga klubisse Sporting de Gijón, kellega sõlmis 2010. aastal püsiva lepingu. Esimese värava Hispaania kõrgliigas lõi Botía 12. septembril 2010 mängus RCD Mallorca vastu.

2012. aasta augustis liitus ta Sevillaga. Hooajal 2013–2014 mängis ta Sevillast laenule Elches.

Aastatel 2014–2018 mängis Botía Kreeka kõrgliiga klubis PAE Olympiakós, kellega tuli kolm korda Kreeka meistriks.

Hooajal 2018–2019 mängis ta Saudi Araabia kõrgliiga klubis Al Hilal. 2019. aastal siirdus ta Al Wehdasse.

2011. aastal tuli Botía Hispaania kuni 21-aastaste koondisega Euroopa omavanuste meistriks. 2012. aasta suveolümpiamängude jalgpalliturniiril kuulus ta Hispaania olümpiameeskonda.

## Saavutused
;Olympiakós
*Kreeka Super League: 2014–15, 2015–16, 2016–17
*Kreeka karikas: 2014–15; Teine koht 2015–16
;Al-Hilal
*Saudi Super Cup: 2018
Mikroriik

**Mikroriik** (inglise keeles *micronation*) on rahvusvaheliselt ja õiguslikult tunnustamata "riik". Mikroriigid on tavaliselt vaid mõne üksiku inimese poolt välja mõeldud ja välja kuulutatud ning pindalalt väiksed. Maailmast võib tänapäeval leida mitusada sellist "riiki", neist laiemalt tuntumad on Sealandi vürstiriik ja Molossia vabariik. 

Eestis on samuti välja kuulutatud mitmeid mikroriike, sealhulgas Torgu Kuningriik, Revala Kuningriik, Eesti Kaljavabariik ja Slitroonia Suurkuningriik.

## Vaata ka
*Naissaare Nõukogude Vabariik

## Viited
Gabriel Veron

**Gabriel Veron Fonseca de Souza** (tuntud kui **Gabriel Veron**; sündinud 3. septembril 2002 Assus) on Brasiilia jalgpallur, kes mängib äärepoolkaitsja või ründajana Brasiilia kõrgliigaklubis Cruzeiro.

## Klubikarjäär
### Palmeiras
Assu linnas Rio Grande do Norte osariigis sündinud Veron liitus 2017. aastal Palmeirase noortemeeskonnaga klubist Santa Cruz de Naltal. Järgmise aasta juunis oli ta noortevõistluse Mundial de Clubes de La Comunidad de Madrid Sub-17 parim väravakütt ja parim mängija, klubi U-17 võistkond võitis seal oma esimese rahvusvahelise karika.

14. novembril 2018 sõlmis Veron Verdãoga aastani 2021 enda esimese elukutselise mängija lepingu. Umbes aasta hiljem, pärast koondisemängult naasmist, sõlmis ta 2024. aastani eellepinguga, mis hakkas kehtima tema 18. sünnipäeval.

Veron tegi esindusmeeskonna- ja kõrgliigadebüüdi 28. novembril 2019, ta tuli teisel poolajal platsile Williani asemele 1:0 kaotusmängus Fluminense vastu. 5. detsembril, pärast teisel poolajal vahetusest sekkumist, lõi ta Goiáse vastu toimunud 5:1 võidumängus kaks väravat ja andis Dudule väravasöödu; sellega sai temast ajaloo nooruselt teine mängija, kes on klubi meeskonnas värava löönud. Veron on ka noorim mängija, kes on Copa Libertadoresel värava löönud.

### Porto
2022. aasta juulis sõlmis ta viieaastase lepingu Portugali kõrgliigaklubiga Porto. Porto meeskonnas lõi ta ainsa värava 16. oktoobril 2022 Portugali karikavõistluste kolmanda ringi mängus Anadia vastu. Hooaja 2023/24 esimeses pooles ei pääsenud ta vigastuse tõttu Porto põhimeeskonnas kordagi väljakule.

### Cruzeiro
2023. aasta detsembris naasis Veron Brasiiliasse, kui liitus aastase laenulepingu alusel Cruzeiroga.

## Koondisekarjäär
Veron oli selleks ajaks juba Brasiilia U-17 jalgpallikoondises põhitegija ning peatreener Guilherme Dalla Déa kutsus ta 20. septembril 2019 ka 2019. aasta U-17 MM-le. Ta kuulus MM-i mängudes algkoosseisu ja lõi kolm väravat. Brasiilia U-17 koondis võitis MM-i karika neljandat korda ja Veron pälvis kuldpalli.

## Saavutused

### Klubi
;Palmeiras
* Campeonato Paulista: 2020, 2022
* Copa Libertadores: 2020, 2021
* Copa do Brasil: 2020
* Recopa Sudamericana: 2022
;Porto
* Taça de Portugal: 2022–23
* Taça da Liga: 2022–23
* Supertaça Cândido de Oliveira: 2022

### Rahvusvaheline
;Brasiilia U-17
* U-17 MM: 2019 

### Individuaalne

* FIFA U-17 maailmameistrivõistluste kuldne pall: 2019

## Viited

## Välislingid
*
Fraser Forster

**Fraser Gerard Forster** (sündinud 17. märtsil 1988 Hexhamis) on Inglismaa jalgpallur, kes mängib väravavahina Inglismaa Premier League'i klubis Tottenham Hotspur.

2005. aastal liitus ta Newcastle Unitediga, kuid klubi põhimeeskonda ta ei jõudnud. Hooajal 2008–09 debüteeris ta Inglismaa tugevuselt kolmanda liiga klubis Stockport County, kus ta mängis Newcastle Unitedist laenul. Hooaja 2009–10 alguses oli ta laenul samasse liigasse kuulunud Bristol Roversis. Seejärel läks ta laenule Norwich Citysse, tõustes Norwich City esiväravavahiks. Hooajal 2009–10 valiti ta mängijate poolt Norwich City hooaja parimaks mängijaks.

2010. aasta augustis läks ta Newcastle Unitedist laenule Šotimaa kõrgliiga klubisse Celtic. 2012. aasta juunis sõlmis ta klubiga püsiva lepingu. Celticus mängis ta kokku neli hooaega ning tuli kolmel viimasel hooajal klubiga Šotimaa meistriks. Hooajal 2013–14 valiti ta Šotimaa kõrgliiga hooaja sümboolsesse koosseisu.

2014. aasta augustis siirdus Forster umbes 10 miljoni naelsterlingi eest Inglismaa kõrgliigaklubisse Southampton. Hooajal 2019–2020 mängis ta laenul taas Celticus ning tuli klubiga neljandat korda Šotimaa meistriks.

2022. aasta juulis siirdus ta Tottenham Hotspuri.

Inglismaa jalgpallikoondises mängis Forster aastatel 2013–2016 kokku kuus korda. Ta oli Inglismaa koondise varuväravavaht 2014. aasta maailmameistrivõistlustel ja 2016. aasta Euroopa meistrivõistlustel.

## Saavutused
;Norwich City
*Football League One: 2009–10
;Celtic
*Šotimaa kõrgliiga: 2011–12, 2012–13, 2013–14, 2019–20
*Scottish Cup: 2010–11, 2012–13
*Scottish League Cup: 2019–20
;Southampton
*EFL Cup: Teine koht 2016–17

## Viited

## Välislingid
* Profiil Southampton FC kodulehel
Mazie Tropi

**Mazie Tropi** (ka **Tropi**) on küla (*mazciems*) Lätis Madona piirkonnas Murmastiene vallas. 

Küla asub valla keskosas Dīrīte jõe kaldal. Asüla jääb Teiči looduskaitseala kaitsevööndisse. Mazie Tropi jääb valla keskusest Murmastienest 2,7, Varakļānist 19,4 ning Riiast 210,5 kilomeetri kaugusele.

Aastal 1897 oli seal katoliiklaste küla, kus oli 53 elanikku. Aastal 2009 oli külas 7 elanikku. Aastail 2009–2021 kuulus küla Varakļāni piirkonda.

## Viited
Caunes (Murmastiene vald)

**Caunes** on küla (*mazciems*) Lätis Madona piirkonnas Murmastiene vallas. 

Küla asub valla lääneosas Dīrīte jõe kaldal. Caunes jääb valla keskusest Murmastienest 2,9, Varakļānist 19,7 ja Riiast 210,7 kilomeetri kaugusele. Sinna jääb Caunese bussipeatus.

Bārbaļi ja Caunese küla vahel asub Caunese kalmistu. Külas kasvav pärn ümbermõõduga 4,18 m on looduskaitse all. Küla jääb Teiči looduskaitseala kaitsevööndisse.

Aastal 1897 oli seal katoliiklaste küla, kus oli 106 elanikku. 2009. aastal oli külas 27 elanikku. Aastail 2009–2021 kuulus küla Varakļāni piirkonda.

## Viited
Bārbaļi

**Bārbaļi** (ka **Borbaļi**, latgali keeles *Buorbali*) on küla (*mazciems*) Lätis Madona piirkonnas Murmastiene vallas. 

Küla asub valla lääneosas Dīrīte jõe kaldal. Bārbaļi jääb valla keskusest Murmastienest 3,4, endisest piirkonna keskusest Varakļānist 20,4 ja Riiast 211,2 kilomeetri kaugusele.

Bārbaļi ja Caunese küla vahel asub Caunese kalmistu. Küla jääb Teiči looduskaitseala kaitsevööndisse.

Aastal 1897 oli seal katoliiklaste küla, kus oli 143 elanikku. 2009. aastal oli külas 36 elanikku. Aastail 2009–2021 kuulus küla Varakļāni piirkonda.

## Viited
Boles

**Boles** on küla (*mazciems*) Lätis Madona piirkonnas Murmastiene vallas. 

Küla asub valla lääneosas Grānsi kraavi kaldal Teiči looduskaitseala serval ja jääb Teiči looduskaitseala kaitsevööndisse. Boles jääb valla keskusest Murmastienest 3,9, Varakļānist 20,7 ning Riiast 211,7 kilomeetri kaugusele. Sinna jääb bussipeatus Silagals 1.

Aastal 1897 oli seal katoliiklaste küla, kus oli 77 elanikku. Aastal 2009 oli külas 11 elanikku. Aastail 2009–2021 kuulus küla Varakļāni piirkonda.

## Viited
Tropi

**Tropi** on küla (*mazciems*) Lätis Madona piirkonnas Ošupe vallas.

Tropi asub valla lõunaosas Zvidziena kanali ääres.

Aastal 1897 oli eal katoliiklaste küla, kus oli 86 elanikku. Aastal 2008 oli külas 14 elanikku.

## Viited
Silagals

**Silagals** (ka **Silagols**, latgali keeles *Sylagols*) on küla (*mazciems*) Lätis Madona piirkonnas Murmastiene vallas. 

Küla asub valla lääneosas Grānsi kraavi kaldal. Küla jääb Teiči looduskaitseala kaitsevööndisse.

Silagals jääb valla keskusest Murmastienest 5,8, Varakļānist 22,5 ning Riiast 213,5 kilomeetri kaugusele. Sinna jääb bussipeatus Silagals 2. Aastail 2009–2021 kuulus küla Varakļāni piirkonda.

## Elanike arv


* 209 (1897)
* 154 (1970)
* 124 (1979)
* 80 (1989)
* 74 (2000)

* 79 (2004)
* 67 (2009)
* 65 (2011)


## Viited
Siksala

**Siksala** (latgali keeles *Siksola*) on küla (*mazciems*) Lätis Madona piirkonnas Murmastiene vallas. 

Küla asub valla lääneosas Teiči soo saarel Siksala järve kaldal. Siksala jääb valla keskusest Murmastienest 10,6, Varakļānist 27,3 ning Riiast 218,3 kilomeetri kaugusele.

Küla tekkis vanausuliste asulana. Seal asub Siksala vanausuliste kalmistu. Siksala jääb Teiči looduskaitsealale.

Aastal 1897 oli külas 68 elanikku. Aastal 2009 oli seal 5 elanikku. Aastail 2009–2021 kuulus küla Varakļāni piirkonda.

## Viited
Gerlosi kuru

**Gerlosi kuru** (kõrgusel 1500 m) on mäekuru Austria Alpides Salzburgi liidumaa Oberpinzgau piirkonna ja Tirooli Zillertali oru vahel. Vana tee viib Wald im Pinzgaust Gerlosi Zillertali orus. See on veoautode jaoks suletud ja pole talvel alati avatud. Uus aasta läbi avatud tasuline tee ehitati 1960. aastatel Krimmlist Gerlosi.

## Ajalugu

Esimene maantee üle Gerlosi kuru ehitati 1630. aastal. Gerlosstraße maantee Filzsteinalmi karjamaa ja Gerlosi tasandiku kaudu sai valmis 1962. aastal. Durlaßbodeni veehoidla ja Tauernkraftwerke elektrijaam asuvad läänenõlval.
Kyle Bartley

**Kyle Louis Bartley** (sündinud 22. mail 1991 Stockportis) on Inglismaa jalgpallur, kes mängib keskkaitsjana Inglismaa Premier League'i klubis West Bromwich Albion.

Ta alustas klubikarjääri Arsenalis, millega liitus 2007. aastal. Arsenali põhimeeskonnas tegi ta ainsas mängu 2009. aasta detsembris UEFA Meistrite Liiga alagrupiturniiril PAE Olympiakóse vastu. 2010. aastal mängis ta Arsenalist laenul Inglismaa esiliiga klubis Sheffield United.  2011. aasta jaanuaris läks ta laenule Šotimaa kõrgliiga klubisse Rangers.

2012. aasta augustis sõlmis Barley lepingu Inglismaa kõrgliiga klubiga Swansea City. Hooaja 2013–14 esimeses pooles mängis ta laenul Birmingham Citys ja hooajal 2016–17 Leeds Unitedis.

2018. aasta juulis sõlmis ta kolmeaastase lepingu West Bromwich Albioniga.

## Välislingid
Okay Yokuşlu

**Okay Yokuşlu** (sündinud 9. märtsil 1994 İzmiris) on Türgi jalgpallur, kes mängib poolkaitsjana Inglismaa esiliigaklubis West Bromwich Albion ja Türgi jalgpallikoondises.

Ta alustas klubikarjääri Türgi klubis Altay, mille põhimeeskonnas debüteeris ta 2010. aastal Türgi esiliigas.

Aastatel 2011–2015 mängis ta Kayserisporis, sh kolm hooaega Türgi kõrgliigas. Aastatel 2015–2018 mängis Türgi kõrgliigas Trabzonspori ridades.

2018. aastal sõlmis ta lepingu Hispaania kõrgliigaklubiga Celta de Vigo. 2021. aasta jaanuaris läks ta laenule Inglismaa kõrgliigaklubisse West Bromwich Albion. 2022. aasta jaanuaris läks ta Celta de Vigost hooaja lõpuni laenule Hispaania kõrgliigaklubisse Getafe.

2022. aasta juulis naasis ta West Bromwich Albioni, seekord püsiva kolmeaastase lepingu alusel.

Yokuşlu kuulus Türgi kuni 20-aastaste koondisse 2013. aasta kodustel juunioride maailmameistrivõistlustel. Yokuşlu lõi turniiril ühe värava ja jõudis koondisega kaheksandikfinaali. Türgi jalgpallikoondises tegi ta debüüdi 2015. aasta novembris sõprusmängus Kreeka vastu. Koondisekarjääri esimese värava lõi ta 27. märtsil 2018 sõprusmängus Montenegro vastu. Ta kuulus Türgi koondisse 2021. aasta Euroopa meistrivõistlustel.

## Viited

## Välislingid
Õunapuu-kärntõbi

**Õunapuu-kärntõbi** on taimehaigus, mida põhjustab seen *[[Venturia inaequalis]]*. Lisaks õunapuudele võib see kahjustada ka teisi roosõielisi.

Nii lehtede alumisele kui ka ülemisele poolele tekivad oliivrohelised sametjad laigud. Tugeva nakkuse korral lehed kuivavad ja varisevad enneaegselt. Ka viljadele võib tekkida tumedaid laike. Seni, kuni laigud kasvavad, muutuvad need pruuniks ja korkjaks.

Tugeva nakkuse korral jäävad viljad väikseks. Võrsetel on rõuge taolised puhetised, koor praguneb, võrsed muutuvad mustaks ja kuivaks. 

Haiguse arengut soodustab niiske ja jahe ilm. Seente osakesi kannab tuul.

Tõrjeks:
*varisenud lehed ja viljad sügisel koristada ja hävitada;
*hoida puuvõrad hõredad;
*kasvatada haiguskindlaid sorte;
*kasutada keemilist taimekaitset.

## Viited
Matt Phillips

**Matthew Phillips** (sündinud 13. märtsil 1991 Aylesburys) on Inglismaal sündinud Šotimaa jalgpallur, kes mängib äärepoolkaitsja või ründajana Inglismaa Premier League'i klubis West Bromwich Albion ja Šotimaa jalgpallikoondises.

Ta alustas klubikarjääri Wycombe Wanderersis, mille noorteakadeemiaga liitus ta 1999. aastal. Klubi põhimeeskonnas debüteeris ta 2008. aastal Inglismaa tugevuselt neljandas liigas.

2010. aasta augustis sõlmis ta lepingu Inglismaa kõrgliiga klubiga Blackpool. Inglismaa kõrgliigas tegi ta debüüdi 25. septembril 2010 mängus Blackburn Roversi vastu. Ta sekkus mängu 84. minutil ja lõi seejärel kohe värava. See jäi aga tema ainsaks väravaks sel hooajal. 2011. aasta oktoobris mängis ta laenul Inglismaa tugevuselt kolmanda liiga klubis Sheffield United ning lõi kuue mänguga viis väravat. Seejärel naasis ta Blackpooli ning lõi hooajal 2011–12 Inglismaa esiliigas mängides seitse väravat. Hooajal 2011–12 valiti Philips lisaks Inglismaa esiliiga sümboolsesse koosseisu.

Aastatel 2013–2016 mängis Philips Queens Park Rangersis, kaks hooaega Inglismaa esiliigas ja ühe hooaja Inglismaa kõrgliigas.

2016. aasta juulis sõlmis ta lepingu West Bromwich Albioniga.

Phillips mängis Inglismaa kuni 19- ja kuni 20-aastaste koondistes. Inglismaa kuni 20-aastaste koondisega mängis ta 2011. aastal juunioride maailmameistrivõistlustel. Kuna tema vanavanemad on pärit Šotimaalt, sai ta võimaluse mängida Šotimaa rahvuskoondises. Koondisedebüüdi tegi ta 26. mail 2012 sõprusmängus USA vastu. Koondisekarjääri esimese värava lõi ta 27. märtsil 2019 sõprusmängus Ungari vastu.

## Viited
Matheus Pereira

**Matheus Fellipe Costa Pereira** (sündinud 5. mail 1996 Belo Horizontes) on Brasiilia jalgpallur, kes mängib ründava poolkaitsja või äärepoolkaitsjana Brasiilia kõrgliigaklubis Cruzeiro.

Ta alustas klubikarjääri Portugali klubis Lissaboni Sporting, mille noorteakadeemiaga liitus ta 2010. aastal. Aastatel 2014–2017 mängis ta põhiliselt Sportingu reservmeeskonnas Portugali esiliigas, kuid sai hooaegadel 2015–16 ja 2016–17 mänguaega ka Sportingu põhimeeskonnas Portugali kõrgliigas.

Hooajal 2017–2018 mängis ta Sportingust laenul Portugali kõrgliigaklubis Chaves, kus tema arvele jäi seitse väravat. Hooajal 2018–19 oli ta laenul Saksamaa kõrgliigaklubis 1. FC Nürnberg.

2019. aasta augustis läks Pereira Sportingust laenule Inglismaa klubisse West Bromwich Albion. Hooajal 2019–20 lõi ta Inglismaa esiliigas kaheksa väravat ja aitas klubi Inglismaa kõrgliigasse jõuda. 2020. aastal valiti Pereira West Bromwich Albioni aasta parimaks mängijaks. 2020. aasta augustis sõlmis ta klubiga püsiva nelja-aastase lepingu. Esimese värava Inglismaa kõrgliigas lõi ta 19. septembril 2020 mängus Evertoni vastu. Hooajal 2020–21 lõi ta Inglismaa kõrgliigas 11 väravat, kuid West Bromwich Albion langes Inglismaa kõrgliigast välja. Pereira oli alates hooajast 2014–15 pärast Saido Berahinot esimene West Bromwich Albioni mängija, kes lõi Inglismaa kõrgliigas ühel hooajal üle kümne värava.

2021. aasta augustis siirdus ta Saudi Araabia kõrgliigaklubisse Al Hilal. 2021. aastal võitis ta klubiga AFC Meistrite Liiga ja hooajal 2021/22 Saudi Araabia liiga. 2023. aasta esimeses pooles oli ta Al Hilalist laenul Araabia Ühendemiraatide klubis Al Wahda. 2023. aasta juulis läks ta laenule Cruzeirosse.

## Saavutused
;Al Hilal
*Saudi Professional League: 2021–22
*Saudi Super Cup: 2021
*AFC Meistrite Liiga: 2021

## Viited
Ngozi Okonjo-Iweala

**Ngozi Okonjo-Iweala** (sündinud 13. juunil 1954 Ogwashi Ukwus Nigeerias) on Nigeeria majandusteadlane ja poliitik. Ta oli aastatel 2003–2006 ja 2011–2015 Nigeeria rahandusminister. Lisaks oli ta aastal 2006 Nigeeria välisminister. 1. märtsist 2021 on ta Maailma Kaubandusorganisatsiooni (WTO) peadirektor.

Ta sündis aastal 1954 Ogwashi Ukwus Delta osariigis Nigeerias. Ta on õppinud Enugus, Püha Anne koolis Ibadanis ja Ibadani Rahvusvahelises Koolis. Seejärel lõpetas ta Harvardi ülikooli aastal 1976 *cum laude* majanduse alal. Aastal 1981 omandas ta Massachusettsi Tehnoloogiainstituudis doktorikraadi piirkondlikus majanduses ja arengus lõputööga "Krediidipoliitika, maapiirkondade finantsturud ja Nigeeria põllumajanduse areng".

## Isiklikku
Ta on abielus Nigeeriast Abia osariigist Umuahiast pärit arsti Ikemba Iwealaga, neil on neli last; poeg Uzodinma Iweala on arst ja kirjanik.
Madis Kütt

**Madis Kütt** on mitme tuntud inimese nimi:

*KanadonMuhedad, eesti juutuuber (sündinud 2003)
*Madis Kütt, ansambli Fix basskitarrist
*Madis Kütt, eesti vaimulik (sündinud 1961)
Strateegilise kommunikatsiooni keskus

**Strateegilise kommunikatsiooni keskus** (lühend StratKomKe) kuulub Eesti kaitseväes küberväejuhatuse alluvusse. Keskus tegeleb sisuloome, teavitustöö, meediaoperatsioonide ja meediaarhiiviga. Keskus annab välja ajakirja Sõdur, ajalehte Sõdurileht ja iga-aastast Kaitseväe aastaraamatut.

## Ülesanded

* Ajateenijate väljaõppe kaudu reservüksuste ettevalmistamine; väljaõppe ettevalmistamine ning läbiviimine; sõjaaja ning reservüksuste täiendkoolitamine, varustamine ja formeerimise korraldamine.
* Meediaoperatsioonide toetamine video- ja fotomaterjalidega ning nende edastamine meediale või avaldamine kaitseväe kommunikatsioonikanalites.
* Teavitustöö-alaste video- ja fotomaterjalide ning trükiste ja teabegraafika tootmine.
* Teavitustöö raames korraldatavate otsesuhtlusprojektide toetamine.
* Teavitusürituste, tseremooniate jmt helindamine.
* Kaitseväe teavitusvaldkonna audio-, foto- ja videoarhiivi haldamine.

Strateegilise kommunikatsiooni keskus (StratKomKe) alustas küberväejuhatuse alluvuses tegevust 1. augustil 2018. Keskuse ülem on olnud augustist 2018 kuni veebruarini 2019 major Viljar Kurg, alates veebruarist 2019 kuni augustini 2020 major Priit Kasemets ning alates 2020. aasta augustist major (2021. aastast kolonelleitnant) Georgi Kokošinski.

StratKomKe eelkäijaks oli kaitseväe peastaabi koosseisus 2011. aastal loodud teavituskeskus, mis aastail 2012–2018 töötas staabi- ja sidepataljoni alluvuses. Teavituskeskuse ülemad olid aastail 2011 toonane leitnant Arvo Jõesalu, 2011–2015 nooremleitnant Hannes Võrno ja 2015–2018 major Marek Miil. 2014. aastast peale on olnud teavituskeskuse, 2018. aastast StratKomKe käsutuses oma hoone Tallinnas Filtri tee ääres. 2017. aastal korraldati esimene selles keskuses väljaõppe saanud reservväelaste teavitusõppus AKSON ning 2022. aastal suurõppuse Siil raames teine samalaadne õppus.
Connected Baltics

**Connected Baltics** on telekommunikatsiooni sektoris tegutsev ettevõte ning ainus Sigfoxi IoT (asjade Interneti) võrguoperaator Eestis. Sigfox on juhtiv IoT pakkuja maailmas.  Ettevõte asutati 2016. aastal, selle peakontor asub Tallinnas.

2017. aasta mais käivitas ettevõte Sigfoxi tehnoloogial põhineva üleriigilise IoT sidevõrgu, mis hõlmas umbes 70% Eesti elanikkonnast.

Võrgu käivitamisest saadik on ettevõte sõlminud partnersuhteid Telia Eesti, Levira ja Helmesega. Nendega koostöös on algatatud mitu riigisisest projekti, mis lõikavad kasu Sigfoxi LPWAN-tehnoloogiast. 

Eesti võrgu laiendamist kasutasid ära näiteks veemajandusettevõte Viimsi Vesi ja Tallinna Sikupilli kaubanduskeskus, kes vahetasid vanad veearvestid Sigfoxi tehnoloogia vastu. Mõni kuu hiljem hakkas Eesti suurim ettevõte Tallink kasutama Sigfoxi ruumide siseõhu ja vee kvaliteedi mõõtmiseks. Tänapäeval kasutatakse Sigfoxi IoT-tehnoloogiat kõikides sektorites üle Eesti.

## Vaata ka
* LPWAN

## Viited

## Välislingid
* Connected Balticsi koduleht
Aron (jääkaru)

**Aron** (sündinud 26. novembril 2016 Tallinna loomaaias) on jääkaru. Aroni vanemad olid jääkaruisa Nord ja jääkaruema Frida. 

Kuni 2017 elas Aron ema Fridaga kitsastes tingimustes. 2017. aastal valmis Tallinna Loomaaia uus Polaarium, kuhu ta läks elama koos oma vanematega.

Novembris 2020 saadeti Aron Tallinna loomaaiast Prantsusmaale La Flèche'i loomaaeda. La Flèche'i loomaaia uues jääkarude elupaigas on jääkarude paljundusprogrammi koordinaatori poolt Aronile valitud kaaslane – Hellabrunni loomaaiast pärit emane jääkaru Quintana.
Sam Johnstone

**Samuel Luke Johnstone** (sündinud 25. märtsil 1993 Prestonis) on Inglismaa jalgpallur, kes mängib väravavahina Inglismaa kõrgliigaklubis Crystal Palace ja Inglismaa jalgpallikoondises.

Ta alustas klubikarjääri Manchester Unitedis, kuid klubi põhimeeskonnas tal debüüti teha ei õnnestunud. Aastatel 2011–2018 oli ta Manchester Unitedist laenul teistes Inglismaa klubides. Hooajal 2011–12 debüteeris ta Inglismaa tugevuselt kolmanda liiga klubis Scunthorpe United. Seejärel oli ta laenul Walsallis (2013), Yeovil Townis (2013), Doncaster Rovers (2014), Preston North Endis (2015) ja Aston Villas (2017–2018).

2018. aasta juulis sõlmis ta lepingu West Bromwich Albioniga ning oli alates hooajast 2018–19 neli hooaega klubi esiväravavaht.

2022. aasta juunis siirdus ta Crystal Palace'i.

2010. aastal tuli Johnstone Inglismaa kuni 17-aastaste koondisega Euroopa omavanuste meistriks. Inglismaa jalgpallikoondises tegi ta debüüdi 6. juunil 2021 sõprusmängus Rumeenia vastu. Ta kuulus Inglismaa koondisse 2021. aasta Euroopa meistrivõistlustel.

## Viited
Ben Halloran

**Benjamin Halloran** (sündinud 14. juunil 1992 Cairnsis) on Austraalia jalgpallur, kes mängib ründava poolkaitsja või ääreründajana Austraalia kõrgliigaklubis Adelaide United.

Austraalia kõrgliigas debüteeris Halloran hooajal 2010–11 Gold Coast Unitedi meeskonnas. Hooajal 2012–13 mängis ta Austraalia kõrgliigas Brisbane Roari ridades.

2013. aasta mais liitus ta Saksamaa esiliigaklubiga Düsseldorfi Fortuna. Aastatel 2015–2018 mängis ta Saksamaa esiliigas 1. FC Heidenheimi ridades.

2018. aasta jaanuaris sõlmis ta lepingu Jaapani kõrgliigaklubiga V-Varen Nagasaki. Sama aasta augustis naasis ta Austraalia kõrgliigasse, liitudes Adelaide Unitediga. Halloran valiti Adelaide Unitedi 2021. aasta parimaks mängijaks. 2022. aasta jaanuaris sõlmis ta kaheaastase lepingu Lõuna-Korea kõrgliigaklubiga FC Seoul, kuid seal ta põhikoosseisu ei murdnud ning naasis juba sama aasta juulis taas Adelaide Unitediga.

Austraalia jalgpallikoondises tegi Halloran debüüdi 26. mail 2014 sõprusmängus Lõuna-Aafrika Vabariigi vastu. Samal aastal kuulus ta maailmameistrivõistlustel osalenud Austraalia koondisse.

## Saavutused
;Adelaide United
*FFA Cup: 2018, 2019
Ingo Valgma

**Ingo Valgma** (sündinud 15. septembril 1971 Imaveres) on eesti tehnikateadlane ja mäeinsener. 

## Haridus
Lõpetas Püssi Keskkooli 1989; Tallinna Tehnikaülikooli energeetikateaduskonna kihtmaardlate allmaakaevandamise eriala 1994 ; TTÜ mäeinstituudi magistrant (ehituse õppesuund) 1994–1996; Rootsi Kuningriigi Uppsala Ülikooli maateaduste instituudi külalistudeng 1996–1997. Tallinna Tehnikaülikooli energeetikateaduskonna doktorant 1996–2002. 
Tehnikateaduste magister (TTÜ, juhend. prof. E. Reinsalu) 1996; tehnikateaduste doktor (Geographical Information System for Oil Shale Mining – MGIS, Põlevkivi kaevandamise mäenduslik geoinfosüsteem – MGIS, TTÜ, juhend. prof. E. Reinsalu) 2002; dotsent 2002; professor 2006. , 

## Töökäik
EV Eriteenistuse nooreminspektor 1992–1993; Riigi Politseiameti Julgestusteenistuse nooreminspektor 1993–1994.
TTÜs 1993–…: mäeinstituudi lepinguline teadustöötaja 1993–1994, teadur 1994–1995, assistent ja lektor 1995–2002, dotsent 2002–2006; mäeinstituudi professor ja direktor ning maavarade kaevandamise õppetooli juhataja 2006 –2016.
Freibergi mäeakadeemia külalisõppejõud 2004–2006.
Minest OÜ (www.minest.ee) omanik.

## Teadustöö põhisuunad
Bio- ja keskkonnateadused: keskkonnaseisundit ja keskkonnakaitset hõlmavad uuringud; Loodusteadused ja tehnika, energeetikaalased uuringud: kaevandamistehnoloogiate kasutustingimused; maateadused: mäendus, maavara varu kriteeriumite määramise metoodikad; tootmistehnika ja tootmisjuhtimine, kaevandamine/mäendus. 
Ingo Valgma on avaldanud üle 200 teaduspublikatsiooni. Tema juhendamisel on kaitstud 12 magistri- ja 4 doktoritööd.

### Teaduskorralduslik tegevus
TTÜ energeetikateaduskonna nõukogu liige 1997–2016. Eesti Mäekonverentsi asutajaliige ja orgkomitee liige 1998–2011. Maailma mäekonverentsi orgkomitee liige 2000–2016. Eesti Mäeseltsi asutajaid, juhatuse esimees 2001–2002, 2009–2010, juhatuse liige 2006–2011. Maailma Mäeprofessorite Ühingu juhatuse liige, asepresident ja president 2002–2011. Eesti Geoloogia Seltsi juhatuse ja volikogu liige 2004–2010. Inseneride kutsenõukogu liige 2005–2015. Ajakirja Oil Shale toimetuse liige 2008–2016. Eesti Maavarade Komisjoni liige 2010–2012. WTC 2011 teaduskomitee liige 2011–2016. Lõhkajate kutsenõukogu ja kutsekomisjoni liige 2011–2016. EUExcerti Assotsiatsiooni juhatuse liige 2011–2016. Põlevkivi kompetentsikeskuse nõukogu liige 2011–2016. Mäeinseneride kutsenõukogu esimees 2012–2015. Eesti Inseneride Liidu juhatuse liige 2012–2015. Põlevkivi ja põlevkiviproduktide töötlemise standardikomitee liige 2015–2016. Harjumaa Turismiühingu liige 2015–… ., 

## Tunnustus
* 1995 Rotalia fondi stipendium 
* 1995 Vabariikliku üliõpilastööde konkursi teine auhind ( “Fosforiidi talutav kaevandamine Toolse leiukohas”)
* 1999 TTÜ Arengufondi stipendium , 

## Viited

## Välislingid
*Ingo Valgma Eesti Teadusinfosüsteemis
Vabastusorden

**Vabastusorden** (prantsuse keeles *Ordre de la Libération*) on Prantsusmaa riiklik teenetemärk, mille asutas 16. novembril 1940 Londonis Vaba Prantsusmaa juht kindral Charles de Gaulle teise maailmasõja ajal Prantsusmaa ja tema impeeriumi vabastamisel silmapaistnud üksikisikute, sõjaväeüksuste ja tsiviilelanikkonna ühenduste autasustamiseks.

Vabastusorden on Auleegioni ordeni järel Prantsusmaa tähtsuselt teine teenetemärk. 

## Ajalugu
Vabastusorden jäänuks asutamata, olnuks eksiilis viibinud kindral de Gaulle'il õigus jagada Prantsusmaa kõrgeimat teenetemärki Auleegioni ordenit (see õigus jäi Vichy valitsusele). Erinevalt Auleegioni ordenist, on Vabastusordenil vaid üks aste. Muus osas on Vabastusordeni statuut Auleegioni omaga sarnane. Vabastusordeni kavalerid kuuluvad samanimelisse ordusse (**Ordre de la Libération** 'Vabastusordu') ja omavad õigust kanda tiitlit *Compagnon de la Libération* ('kaasvabastaja'). Kui isikut autasustatakse Vabastusordeniga, siis prantsuse keeles märgitakse tunnustuseks **Compagnon de la Libération** (rõhutades ordu liikmestaatuse andmist); seevastu muudes keeltes märgitakse kas *Ordre de la Libération* või tõlgitakse vabastusordeniks.

### Ordu suurmeister
Vabastusordu suurmeistri ametikoht loodi 1947. aastal. Kuni oma surmani oli selles ametis Charles de Gaulle (1947–1970). Pärast tema surma otsustas ordu nõukogu, et järglast ei määrata.

## Ordenikavalere
Ühtekokku anti aastatel 1941–1946 välja Vabastusorden **1038** isikule (sealhulgas 271 postuumselt). Lisaks on ordeni saanud 18 väeüksust ja sõjalist tegevusüksust ning 5  territoriaalüksust (Nantes (1941), Grenoble (1944), Pariis (1945), Vassieux-en-Vercors (1945) ja Île-de-Sein (1946)). 

Esimest korda anti orden välja 29. jaanuaril 1941 Aafrikas võidelnud Vaba Prantsusmaa mereväe ülemale Georges Thierry d'Argenlieu'le.

Juunis 1945 anti Vabastusorden liitlasvägede ülemjuhatajale Euroopas Dwight Eisenhowerile ja Maroko sõjaaegsele sultanile Mohammed V-le. Kokku on välisriikide kodanikele ordenit antud 73 korral.

Prantslastest said teiste seas ordeni Louis Armand, Edmond Debeaumarché, Romain Gary, André Malraux, Jean-Pierre Vernant ning hilisemad nobelistid François Jacob ja René Cassin. Noorimad ordenikavalerid olid 15-aastane Mathurin Henrio (1929–1944) ja 16-aastane Henri Fertet (1926–1943) – mõlemad said ordeni postuumselt. 

Vabastusordeni kavaleride nimistus (kokku 1038 isikut) on vaid kuus naist, kellest omakorda neli said ordeni postuumselt.

Pärast 1946. aastat on ordenit välja antud vaid erandkorras: 1958. aastal sõjaaegsele Briti peaministrile Winston Churchillile ja 1960. aastal postuumselt sõjaaegsele Suurbritannia kuningale George VI-le.

Juunis 2020 teatas Suurbritannia peaminister Boris Johnson, et viimased neli elusolevat Vabastusordeni kavaleri nimetati Briti impeeriumi ordu auliikmeks. 2020. aasta 20. novembri seisuga oli elus veel ainult üks ordenikavaler – saja-aastane Hubert Germain (sündinud 1920), kes sai selle ordeni 1944. aastal.

## Välislingid
Krimmler Ache

**Krimmler Ache** on jõgi Austria Salzburgi liidumaa Pinzgau piirkonnas, Salzachi parempoolne lisajõgi Vorderkrimmlis Wald im Pinzgaus.

Selle org (saksa: *Krimmler Achental*) moodustab piiri Zillertali Alpide (läänes) ja Venedigeri rühma (idas) vahel, mis kuuluvad Kõrg-Tauernisse. Org algab Krimmli küla kohalt Krimmli koskede juurest ja ulatub Krimmlerkeesini Dreiherrenspitze mäel (3499 m). Krimmler Ache ise tõuseb Krimmler Törli juures u. 2500 m kõrgusel Obersulzbachtali orgu idas.

Krimmler Ache oru ülemises idapoolses nurgas on alpihütt Warnsdorfer Hütte ja keskosas Krimmler Tauernhaus.

## Vaata ka
*Krimmli kosed
Püsimetsandus

**Püsimetsandus** on püsimetsa metsa valikraietega majandamise viis, kus:

# kasvatatakse kasvukohale omaseid puuliike;
# metsamaad üldjuhul ei kuivendata ega kasutata muid intensiivseid võtteid (nt väetamist või lausalist kündi);
# hoitakse järjepidevalt kõrgmetsa ning raiumata jäetakse säilikpuud.

Saksa keeles on see mõiste *[[Dauerwald]]*, inglise keeles *continuous cover forest*. Tasub tähele panna, et nende võõrkeelsete terminite täpne definitsioon võib allikati siiski mõnevõrra varieeruda.

Metsa saab edukalt majandada ka lageraiet tegemata. Kui majandada looduslähedaselt, kasvukohale omaste puuliikidega ning raiudes üksikuid puid või puudegruppe, on tegu püsimetsandusega. Püsimets sarnaneb mõneti põlismetsaga: puud on eri vanusega, leidub varjulisemaid ja päikselisemaid laike, mitmesuguseid puuliike ja säilikpuid. Metsa looduslikkust ei riku suured kuivenduskraavid ega väljaveoteed.

Valikraiega saab metsast võtta just täpselt sellist puitu, nagu parajasti tarvis on. Puidust korraga saadav tulu on küll väiksem kui lageraie puhul, ent see tulu pole ühekordne, vaid pidev. Lisaks on puidutulu ainult üks metsa hüvedest. Säherduse valikulise raie tegemine nõuab aga spetsiifilisemaid teadmisi kui kõigi puude raie.

## Vaata ka
* Mahemetsandus
* Metsahool
* Metsahoolekogu
* Eesti säästva metsanduse standard

## Viited

## Kirjandus
* Remm, Liina, Kuresoo, Liis ja Rünkla, Mihkel 2020. *[https://media.voog.com/0000/0037/1265/files/Teejuht_pusimetsandusse_2020.pdf Teejuht püsimetsandusse]*. Eestimaa Looduse Fond.

## Välislingid
* Püsimetsandus Eestimaa Looduse Fond
* Videoloengud "Kestlik metsa majandamine", "Kuidas majandada püsimetsa" jt Eestimaa Looduse Fond
Osiek Jasielski

**Osiek Jasielski** on küla Poolas Podkarpacie vojevoodkonnas Jasło maakonnas, Osiek Jasielski valla halduskeskus. Osiek Jasielski asub Jasłost umbes 13 km lõunas.

Osiek Jasielski sai linnaõigused 1365. aastal, kuid kaotas need 1934. aastal.

## Viited
Zbyszyce

**Zbyszyce** on küla Poolas Väike-Poola vojevoodkonnas Nowy Sączi maakonnas Gródek nad Dunajcemi vallas.

Zbyszyce sai linnaõigused 1785. aastal, kuid kaotas need 1896. aastal.

## Viited
Wielkie Oczy

**Wielkie Oczy** (ukraina keeles *Великі Очі*) on küla Poolas Podkarpacie vojevoodkonnas Lubaczówi maakonnas, Wielkie Oczy valla halduskeskus. Wielkie Oczy asub Ukraina piirist ligi 2,5 km kaugusel, Lubaczówist umbes 15 km lõunas.

Wielkie Oczy sai linnaõigused 1671. aastal, kuid kaotas need 1935. aastal.

## Viited
Wielopole Skrzyńskie

**Wielopole Skrzyńskie** on küla Poolas Podkarpacie vojevoodkonnas Ropczyce-Sędziszówi maakonnas, Wielopole Skrzyńskie valla halduskeskus. Wielopole Skrzyńskie asub Ropczycest ligi 12 km lõunas.

Wielopole Skrzyńskie sai linnaõigused 1337. aastal, kuid kaotas need 1933. aastal.

## Viited
Nowy Żmigród

**Nowy Żmigród** (kuni 1968. aastani **Żmigród Nowy**) on küla Poolas Podkarpacie vojevoodkonnas Jasło maakonnas, Nowy Żmigródi valla halduskeskus. Nowy Żmigród asub Jasłost umbes 16 km lõunas.

Żmigród Nowy sai linnaõigused pärast 1331. aastat, kuid kaotas need 1934. aastal.

## Viited
71 (Tallinna bussiliin)

**Tallinna bussiliin 71** oli ajutine bussiliin.

## 2021
Liini teenindas Tallinna Linnatranspordi AS ning reisijavedu toimus iga päev.

18. veebruarist kuni 28. veebruarini 2021 asendasid trolle nr 1 ja nr 5 alates Lille peatusest Kaubamaja ja Balti jaama suunal asendusbussiliinid number 71 ja 75. Ajutine muudatus oli tingitud Eesti Raudtee rajatava raudteeviadukti ehitusest Paldiski maantee ja Tehnika tänava ristmikul.

### Marsruut ja peatused
***Liikumistee Kaubamaja suunal:** Paldiski maantee, Toompuiestee, Kaarli puiestee, Vabaduse väljak, Estonia puiestee, Kaubamaja tänav.
***Peatused:** Kaubamaja - Estonia - Vabaduse väljak - Hotell Tallinn - Kelmiküla - Ristiku - Lille - ajutine peatus (Paldiski mnt 48A ees)
***Liikumistee Lille suunal:** Kaubamaja tänav, Rävala puiestee, Teatri väljak, Estonia puiestee, Vabaduse väljak, Kaarli puiestee, Toompuiestee, Tehnika tänav, Rohu tänav, Telliskivi tänav, Ristiku tänav, Paldiski maantee.
***Peatused:** ajutine peatus (Paldiski mnt 57 ja 59 vahel) - Ristiku - Tehnika - A. Adamsoni - Tõnismägi - Vabaduse väljak - Estonia - Kaubamaja 

## 2022 ja 2023
Kaks päeva 2022. ja 2023. aastal sõitis 71. liin marsruudil Harkujärve-Oja Tee. Liin oli käigus 6.08.2023-7.08.2023

Liini teenindas Tallinna Linnatranspordi AS ning reisijavedu toimus laupäev ja pühapäev ühel nädalal

### Marsruut ja peatused
Marsruut Oja Tee suunal.

* Harkujärve
* Kiriku
* Alasniidu Tee
* Oja Tee

Harkujärve suunal

* Oja Tee
* Alasniidu Tee
* Kiriku
* Harkujärve
Perling

**Perling** on perekonnanimi.

2021. aasta 1. jaanuari seisuga oli Eestis perekonnanimi Perling 7 mehel ja 9 naisel. Perekonnanimede levikult on Perling meeste puhul 18063. ja naiste puhul 15522. kohal.

19. sajandi algul pandi perekonnanimi Perling järgmistes Eesti paikades: Kadrina kihelkonnas Udriku vallas ja Märjamaa kihelkonnas Lümandu vallas.

1930. aastate nimede muutmise kampaania käigus vahetati perekonnanimi Perling järgmiste perekonnanimede vastu: Aegvee, Ojavool, Pajumets, Pihtsalu, Pärnmaa, Pärnpuu, Rohuniit.

## Nime kandjaid
*Lavly Perling, Eesti jurist (1975–)
*Martin Perling, Eesti riigiametnik, kaitsepolitseinik (1975–)

## Viited
Parmas (perekonnanimi)

**Parmas** on perekonnanimi.

2021. aasta 1. jaanuari seisuga oli Eestis perekonnanimi Parmas 39 mehel ja 50 naisel. Perekonnanimede levikult on Parmas meeste puhul 2935. ja naiste puhul 2349. kohal.

Perekonnanime Parmas kandja Eestis on keskmiselt 49 aasta vanune (mediaanvanus on ka 49). Kõige levinum on perekonnanimi Parmas üle 85-aastaste vanuserühmas 85, kus neid on 10 000 elaniku kohta 1,75.

2021. aasta seisuga on perekonnanime esinemissagedus Eestis kõige suurem Valga, Rapla, Harju ja Pärnumaal.

19. sajandi algul pandi perekonnanimi Parmas Eestis üksnes Saaremaal Mustjala kihelkonnas Mustjala vallas.

1930. aastate nimede muutmise kampaania käigus vahetati Eestis järgmised perekonnanimed Parmaks: Bürger, Matsiselts, Nikker, Nokkur, Paarmann, Paermann, Pahlberg, Parmason, Pernman, Petermann, Peterson, Petrisen, Pralits.

Samas ükski Parmas oma perekonnanime ei muutnud.

## Nime kandjaid
* Andres Parmas, eesti jurist (1977–) 
* Anna Parmas, eesti filmilavastaja ja stsenarist Venemaal (1970–)
* Dagmar Parmas, soome laulja ja näitleja (1886–1940)
* Heino Parmas, eesti arhitektuuriteadlane (1930–)
* Helmut Parmas, eesti metsateadlane (1907–1995)
* Jaak Parmas, eesti tennisist (1938–)
* Martin Parmas, eesti võistlustantsija (1984–)
* Tiiu Parmas, eesti tennisist (1943–2011)

## Viited
Ameerika Ühendriikide põhiseaduse seitsmeteistkümnes parandus

**Ameerika Ühendriikide põhiseaduse seitsmeteistkümnes parandus** on Ameerika Ühendriikide põhiseaduse täiendus senaatorite otsevalimise kohta (varem valisid senaatorid osariikide seadusandlikud kogud).

Parandus võeti vastu Kongressis 13. mail 1912 ning ratifitseeriti osariikide tasemel 8. aprillil 1913.

## Tekst
### Inglise keeles

### Eesti keeles
Tour Alto

**Tour Alto** on 160 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is. 

See ehitati aastatel 2017–2020. Hoonel on 38 maapealset ja 3 maa-alust korrust ning kokku 51 200 m² põrandapinda.
Piļpuki

**Piļpuki** on küla (*mazciems*) Lätis Madona piirkonnas Varakļāni vallas. 

Küla asub valla kirdeosas. Piļpuki jääb Varakļānist 5,9 ning Riiast 206,8 kilomeetri kaugusele.

Aastal 1897 oli seal katoliiklaste küla, kus oli 55 elanikku. Aastal 2009 oli külas 8 elanikku. Aastail 2009–2021 kuulus küla Varakļāni piirkonda.

## Viited
Żołynia

**Żołynia** (saksa keeles *Schelling*) on küla Poolas Podkarpacie vojevoodkonnas Łańcuti maakonnas, Żołynia valla halduskeskus. Żołynia asub Łańcutist umbes 12 km põhjakirdes.

Żołynia sai linnaõigused 1740. aastal. 1925. aastal kaotas Żołynia linnaõigused.

## Viited